หุ้นปิดบวกเล็กน้อย3.08จุด
หุ้นปิดตลาดที่ระดับ&nbsp; 924.57 จุด&nbsp; เพิ่มขึ้น 3.08 จุด หรือ&nbsp; +0.33% มูลค่าการซื้อขาย 36,667.44 ล้านบาท โดยดัชนีปรับตัวขึ้นแตะสูงสุดที่ 929.71 จุด และลงต่ำสุดที่ระดับ 919.64 จุด
10 ก.ย. 2553

หุ้นปิดตลาดที่ระดับ  924.57 จุด  เพิ่มขึ้น 3.08 จุด หรือ  +0.33% มูลค่าการซื้อขาย 36,667.44 ล้านบาท โดยดัชนีปรับตัวขึ้นแตะสูงสุดที่ 929.71 จุด และลงต่ำสุดที่ระดับ 919.64 จุด
นายจักรกริช  เจริญเมธาชัย  รองกรรมการผู้จัดการฝ่ายวิเคราะห์หลักทรัพย์ บล.โกลเบล็ก กล่าวว่า ตลาดหุ้นไทยปรับตัวผันผวนเหมือน 2-3 วันก่อนหน้านี้ โดยยังมีเม็ดเงินต่างชาติที่เข้ามาหากำไรในค่าเงินที่มาพักเงินในตลาดหุ้น โดยเฉพาะเมื่อวานนี้ที่เข้ามาซื้อหุ้นขนาดใหญ่ ได้แก่ กลุ่มพลังงานและธนาคารพาณิชย์ จึงหนุนดัชนีให้ยืนในแดนบวกได้ ขณะที่หุ้นกลุ่มอื่นๆ ปรับตัวลดลงถ้วนหน้า 
อย่างไรก็ตามจากเงินร้อนของต่างชาติที่เข้ามามาก ทำให้หลายเสียงมองว่าหุ้นไทยร้อนแรงเกินไปและเมื่อหุ้นใหญ่ยังมีแรงซื้อเข้ามา ทำให้นักลงทุนมองว่าตลาดยังไปได้ ซึ่งหากมองในแง่พื้นฐานแล้วถือว่าแรงเกินไป โดยเฉพาะนักลงทุนสถาบันในประเทศที่กังวลว่าครึ่งปีหลังกลุ่มส่งออกจะได้รับผลกระทบจากค่าเงินบาทแข็งค่า ซึ่งทำให้กำไรลดลง แม้บางบริษัทอาจป้องกันความเสี่ยงจากค่าเงินไว้แล้ว แต่ก็มีหลายบริษัทที่อาจได้รับผลกระทบจากบาทแข็งค่า
นายจักรกริช กล่าวว่า หากรัฐบาลออกมาตรการคุมค่าเงินบาทแข็งค่า เพื่อกำจัดเงินนอกที่เป็นเงินร้อนเข้ามาเก็งกำไร อาจทำให้หุ้นไทยปรับตัวลงแรงๆ ได้ เช่นกัน แต่หากยังไม่มีมาตรการออกมา คาดว่าดัชนียังคงผันผวนต่อเนื่อง โดยมองแนวรับแรก 918 จุดและ 902 จุด ตามลำดับ ขณะที่แนวต้านอยู่ที่ 932 จุด 
ขณะเดียวกันต้องติดตามปัจจัยต่างประเทศ ซึ่งจีนและสหรัฐจะประกาศตัวเลขเศรษฐกิจหลายๆ ตัว ซึ่งหากออกมาแย่กว่าตลาดคาดอาจมีผลต่อหุ้นต่างประเทศและทำให้หุ้นไทยปรับตัวลงไปในทิศทางเดียวกันได้  
5 อันดับหุ้นที่มีมูลค่าการซื้อขายสูงสุด ได้แก่PTT ปิดที่ 288.00 บาท เพิ่มขึ้น 3.00 บาท หรือ +1.05% มูลค่าการซื้อขาย  3,118.35 ล้านบาทBANPU ปิดที่  644.00 บาท ลดลง  6.00 บาท หรือ -0.92% มูลค่าการซื้อขาย 2,422.94 ล้านบาทTCAP ปิดที่ 37.50 บาท เพิ่มขึ้น 2.00 บาท หรือ +5.63% มูลค่าการซื้อขาย  2,422.94 ล้านบาทTMB   ปิดที่ 2.54 บาท  เพิ่มขึ้น 0.14 บาท หรือ +5.83% มูลค่าการซื้อขาย 1,741.19 ล้านบาทPTTCH  ปิดที่ 118.00 บาท ลดลง 1.50 บาท หรือ -1.26% มูลค่าการซื้อขาย 1,653.50 ล้านบาท